རྟོག་ཞིབ་ཚན་ཆུང་གིས་བཞུགས་མོལ་ཚོགས་འདུ་བརྒྱུད་དེ།གྲོང་ཁྱེར་དང་ཁུལ་རྫོང་བཅས་ཀྱི་འགན་འཁུར་བློ་མཐུན་དང་གྲོས་མོལ་བྱས་པ་དང་།ལས་དོན་སྤེལ་བའི་གནས་ཚུལ་དང་གནད་དོན་ལ་རྒྱུས་ལོན་གསལ་པོ་བྱས་པ་མ་ཟད།ནན་གྱིས་བྱ་བའི་ཐད་བཏོན་པའི་བསམ་འཆར་ལ་ཉན།བྱ་བའི་རྩིས་ཁྲ་དང་ནོར་སྲིད་རྒྱུ་ཆ།དེ་མིན་མ་ལག་གཞི་གྲངས་སོགས་ལ་ཞིབ་བཤེར་བྱས་པ་བརྒྱུད་དེ།དོན་དངོས་གནས་ཚུལ་ལ་ཚོད་འཛིན་གང་ལེགས་བྱས་ཤིང་།གནས་པའི་གནད་དོན་དག་དུས་ཐོག་ཏུ་བཅོས་སྒྲིག་བྱེད་པའི་ཐབས་ལམ་བཏོན།ཙི་ཅིན་གཏེར་ལས་སོགས་ཁེ་ལས་སུ་སོང་ནས་ལས་ཤོར་འགན་སྲུང་དམངས་ཕན་སྲིད་ཇུས་དོན་འཁྱོལ་བྱས་པའི་གནས་ཚུལ་ལ་རྒྱུས་ལོན་ཞིབ་མོ་བྱས་པ་དང་།ཡུལ་དངོས་ནས་སྲིད་ཇུས་དྲིལ་སྒྲོག་དང་ནོར་སྲིད་འཛིན་ཡིག་ལ་ལྟ་ཀློག་བྱས་པར་མ་ཟད།མང་ཚོགས་ཀྱི་ཆེས་སེམས་ཁུར་བྱེད་པའི་གནད་དོན་ལ་ཡུལ་དངོས་ནས་ལན་བཏབ་སྟེ་གྲོང་ཁྱེར་དང་ཁུལ་གྱི་འབྲེལ་ཡོད་མི་སྣ་དང་འགན་སྲུང་ནང་ཞུགས་པའི་ཁེ་ལས་དང་ལས་བཟོ་པ་རྣམས་ཀྱིས་སྲིད་ཇུས་ལ་རྒྱུས་ལོན་བྱེད་ཚད་སྔར་ལས་མཐོར་འདེགས་སུ་བཏང་བ་དང་།འགན་སྲུང་ནང་ཞུགས་པའི་ཧུར་བརྩོན་རང་བཞིན་དང་སྲིད་ཇུས་ལག་བསྟར་རང་བཞིན་སྔར་ལས་མཐོར་འདེགས་བཏང་།